b'\n_START_ARTICLE_\nComandant del Cos de Marines\n_START_PARAGRAPH_\nEl Comandant del Cos de Marines (CMC) \xc3\xa9s normalment el m\xc3\xa0xim oficial del Cos de Marines dels Estats Units, sent membre de la Junta de Caps d\'Estat Major. El CMC informa directament al Secretari de la Marina dels Estats Units, i \xc3\xa9s responsable de l\'organitzaci\xc3\xb3, pol\xc3\xadtica, plans i programes del Cos de Marines, aix\xc3\xad com d\'exercir de conseller del President, el Secretari de Defensa, el Consell Nacional de Seguretat, el Consell de Seguretat Interior i al Secretari de la Marina en totes aquelles q\xc3\xbcestions relatives al Cos de Marines. Sota l\'autoritat del Secretari de la Marina, el CMC designa al personal de la Marina i dota de recursos als comandants dels Comandaments Unificats de Combat. El Comandant realitza totes les altres funcions descrites a la Secci\xc3\xb3 5043 del 10\xc3\xa8 T\xc3\xadtol del Codi dels Estats Units, o delega aquells deures o responsabilitats a altres oficials de la seva administraci\xc3\xb3 en nom seu. Aix\xc3\xad com la resta de caps, el CMC \xc3\xa9s un c\xc3\xa0rrec administratiu i no t\xc3\xa9 comandament operatiu sobre les forces del Cos de Marines dels Estats Units._NEWLINE_El Comandant \xc3\xa9s nomenat el President i ha de ser confirmat pel Senat, i \xc3\xa9s nomenat com un general de quatre estrelles. "El Comandant \xc3\xa9s directament responsable davant del Secretari de la Marina de totes les actuacions del Cos de Marines. Aix\xc3\xb2 inclou l\'administraci\xc3\xb3, disciplina, organitzaci\xc3\xb3 interna, entrenament, requeriments, efici\xc3\xa8ncia i disponibilitat per al servei. El Comandant \xc3\xa9s responsable del sistema de suport de material del Cos de Marines." Des de 1801, la seu del Comandant ha estat situada a les Casernes dels Marines de Washington DC i els seus oficials principals estan a Arlington, Virginia.'